छतिसगड़/गुवाहाटी,डिसेम्बर 11: भारतनि मोनबा हादोरसाफोराव फारियै- राजस्तान, मिजराम, मध्य प्रदेस, तेलेंगाना, आरो चत्तिशगड़आव एसेमब्लि बिसायखथिनि भट सान्नाया दिनै (मंगलबार) फुंनि 8 रिंगानिफ्राय सोलियो।
 बिजेपि दैदेन्नाय छतिसगड़ हादोरसायाव, इन्डियान नेशनेल कंग्रेज राजखान्थि दोलोआ सिगांलांगासिनो दं आरो पस्टेल बलट बाक्सुफोरफोखौ सानग्रोनाय जादों।
 मखनो गोनांदि, छतिसगड़नि बिसायखथिआ थोंजोङै भारतिय जनता पार्टी आरो इन्डियान नेशनेल कंग्रेजनि गेजेराव बादायलायनाय।  गुबै गुबै राजखान्थि दोलोफोरा जाबाय फारियै रामेन सिंह दैदेन्नाय बिजेपि, अजित सिंह दैदेन्नाय छतिसगड़ जनता कंग्रेज (JCC), आरो मायावाति दैदेन्नाय बाहुजान समाज पार्टी (BSP)।  छतिसगड़ हादोरसायाव 2003 माइथायनिफ्रायनो भारतीय जनता पार्टी (BJP) दोलोआ खुंथाय गोहोआव थानानै खुंबोगासिनो दं आरो रमेन सिंह बिथांआ गिबि मनट्री जानानै दंमोन।
 छतिसगड़ हादोरसायाव जेनेरल एसेमब्लि बिसायखथिखौ थांनाय 12 आरो 20 सेप्तेम्बराव खुंफुंदोंमोन आरो गासै 76. 35 जौखोन्दो सुबुंफोरा भट होदोंमोन। 